Pre 7.roč.

**Prečítajte si informácie o divadelnom umení. Toto si nepíšte, len preštudujte.**

Divadelné umenie má vyše dvetisícročnú tradíciu. Divadlo vzniklo v starovekom Grécku z náboženských osláv boha Dionýza. Tu sa vytvorili základné dramatické žánre: tragédia a komédia. Predstavenia sa konali v amfiteátroch. Dôležitú úlohu mal *chór*(zbor). Komentoval a vysvetľoval dej. Spočiatku hral iba 1 herec, neskôr viacerí.

V stredoveku sa dráma nerozvíjala, predvádzali sa iba náboženské hry. Veľkú etapu vo vývoji drámy predstavuje obdobie tvorby Shakespeara (koncom 16-eho a začiatkom 17-eho storočia). Jeho hry sa hrajú i dnes.

Najdôležitejším divadlom každého štátu je **národné divadlo**. SND v Bratislave má *činoherný*, *operný* a *baletný* súbor.

**Napíšte si poznámky do zošita z rámčeka**

**Úvod do dramatického umenia**

Dramatická tvorba má vyše 2000 ročnú tradíciu. Vznikla v starovekom Grécku z náboženských osláv Dionýza, boha vinohradníkov. Tu sa vytvorili základné dramatické žánre - ***tragédia*** *a****komédia***.

Najznámejšími tvorcami tragédií boli: **Aischylos**, **Sofokles** a **Euripides**.

Predstavenia sa konali v amfiteátroch, ktoré mali výbornú akustiku..

Dráma je určená na javiskový prednes a v súčasnosti sa realizuje aj v televíznom, alebo rozhlasovom štúdiu.

Žánre drámy sa delia na: 1. divadelná hra

2. rozhlasová hra

3. televízna hra